تورکیه جمهور باشقانی رجب طیب اردوغان، اینگیلتره‌یه گئتدی.
پرزیدنت، اینگلتره‌یه گئتمه‌دن اؤنجه ایستانبول آتاتورک هاوا لیمانیندا آچیقلاما وئردی.
سفری‌نین ماهیتینه توخونان اردوغان،
باشباخان ترازا می‌ی کئچن ایل من ده قبول ائتدیم، چوخ ثمره‌لی گؤروشمه‌لریمیز اولدو. بؤلگه‌سل و اولوسلار آراسی پروسه‌لری مذاکیره ائدجکیک. ترورلا موباریزه ایکی اؤلکه اوچون ده اؤنجه‌لیک مسئله‌لردن. ایکی تمیناتچی اؤلکه کیمی قیبریسدکی پروسه‌لری دگرلندیرجگیک" دئدی.
تورکیه اولا‌راق بیرلشمیش کرال‌لیق ایله امکداشلیغین اینکیشافینا خصوصی اهمیت وئردیک‌لرینی وورغولایان اردوغان،
"تاتلی دیل فورومونون دا بونا چوخ بؤیوک خیدمت‌لری اولور. تورکیه و بیرلشیک کرال‌لیق اولا‌راق ایقتیصادی امکداشلیغیمیزین بریکسیت سونرا دا فاصیله‌سیز داوام ائتمه‌سینی ایستییریک کی،" ایفاده‌لرینی ایستیفاده ائتدی.
چیخیش‌لاریندا تورکیه‌نین ترورلا موباریزه‌سینه ده توخونان اردوغان،
"بیزه توخونانا توخوناریق، بیزه اولمایان‌لارلا ایشیمیز اولماز. بؤلوچو ترور تشکیلاتی پ.ک.ک/پ.ی.د-ی.پ.گ ایله موباریزه‌یه داوام ائدیریک. سوریه‌ده عفرین و جرابلوس بونون ان گؤزل نومونه‌سی ایدی" دئدی.
اردوغان، آمریکانین داعش ایله موباریزه آدی آلتیندا سوریه‌نین منبیچ بؤلگه‌سینه بؤلوچو ترور تشکیلاتی پ.ک.ک-نین داوامی پ.ی.د-ی.پ.گ منسوب ترورچولاری یئرلشدیرمه‌سین‌دن سونرا تورکیه ایله آمریکا آراسیندا یاشانان پروبلمین حلّینه یؤنه‌لیک دانیشیق‌لار پروسه‌نی دگرلندیردی.
اردوغان، داعش مغلوبیته اوغرادیلدیق‌دان سونرا پ.ک.ک/پ.ی.د-ی.پ.گ منسوب ترورچولارین منطقه‌نی تخلیه ائدجگینه دایر آمریکانین وئردیگی سؤزو خاطیرلادا‌راق،
"تل رافت و منبیچ پروبلمی مسئله‌سینده بیزه وئریلن سؤزون توتولماسینی گؤزلییریک" دئدی.
آچیقلاما‌لارینی آنا‌لار گونونو تبریک ائده‌رک بیتیرن اردوغان،
"آنا‌لار گونونو تبریک ائدیرم. آنا‌لاری اولان‌لارین آنا‌لاری‌نین آیاق‌لاری‌نین آلتینی اؤپمه‌سینی، جنّت‌ین قوخوسونو آلماسینی توصیه ائدیرم. ربّیم بیزی آنا‌سیز حیات‌دان قوروسون" ایفاده‌لرینی ایستیفاده ائتدی.
